KLUBI 700
Theodor Herzl tunnetaan sionismin isänä.
Jo kauan ennen kun Herzl esitti ajatuksensa juutalaisesta valtiosta, -
valtiota rakennettiin jo.
1800-luvun lopulla tuhannet juutalaiset olivat palanneet Israeliin -
Euroopasta ja Venäjältä lunastaakseen maata.
Peltoja ostetaan rahalla ja kauppakirjoja kirjoitetaan -
ja sinetöidään ja niille hankitaan todistajia...
Jerusalemin ympäristössä ja Juudan kaupungeissa sekä vuoriston...
sillä minä käännän niiden kohtalon, sanoo Herra. ― Jer. 32:44
BASEL, SVEITSI JOULUKUU 1901
Viidennessä sionistikongressissa Theodor Herzl ohjasi -
juutalaisen kansallisrahaston JNF:n perustamista.
Sen tehtävä oli ostaa maata Palestiinasta.
Herzl sanoi, ettei juutalainen kansa ole oleva vain lahjoittaja -
vaan myös omistaja.
Juutalaisen kansallisrahaston tehtävä oli ostaa maata Erets Israelista -
ja siirtää maa juutalaisen kansan käsiin.
Se tarkoittaisi, että JNF olisi maiden ainoa omistaja ikuisesti.
JNF käynnisti maailmanlaajuisen rahankeräyskampanjan.
Lahjoitusastioita eli ”sinisiä laatikoita” vietiin juutalaisiin -
kouluihin, synagogiin, yrityksiin ja koteihin.
Juutalaiset kaikkialla maailmassa innostuivat.
Heitä innosti ajatus, -
että juutalaisilla olisi Israelin maassa omaisuutta, joka kuuluisi heille.
Juutalaiset maksoivat jopa kymmenkertaisen hinnan maasta, -
jota arabit pitivät käyttökelvottomana.
Maksoimme niin paljon kuin pyydettiin.
Se antoi meille myöhemmin kartan tulevasta Israelin valtiosta.
Kehitimme jokaista ostamaamme maapalaa.
He kuivasivat suot ja räjäyttivät kivet ja kalliot.
Myöhemmin he rakensivat altaita ja vesiojia.
Se mahdollisti maatalousasutukset.
Vuonna 1914 Palestiinassa asui lähes satatuhatta juutalaista.
He olivat perustaneet viisikymmentä maatalouskylää -
ja viljelivät noin sataatuhatta eekkeriä maata.
Väestön kasvaessa JNF alkoi piirtää tulevan Israelin valtion karttaa.
Aluksi ostettiin sitä maata, mitä oli myytävänä.
Mutta myöhemmin, 1930-luvulla, kävi selväksi, -
että ennemmin tai myöhemmin maa jaettaisiin -
juutalaisvaltioksi ja arabivaltioksi.
JNF alkoi keskittyä maan ostamiseen Palestiinan laitamilta -
laajentaakseen tulevan juutalaisvaltion rajoja.
Ilman JNF:ää meillä ei olisi Israelin valtiota.
Lähes 50 vuotta ennen kuin JNF alkoi ostaa maata Palestiinasta, -
juutalaiset liikemiehet Euroopasta rahoittivat asutuksia yksityisesti.
Jerusalemissa oli yksi ensimmäisistä.
MISHKENOT SHA'ANANIM JERUSALEM
1800-luvun puolivälissä Jerusalem oli tautien, köyhyyden -
ja epätoivon kaupunki.
Koko kaupunki oli suljettu näiden muurien sisään.
Yli 25 000 ihmistä oli ahtautunut yhden neliökilometrin sisään.
Vuonna 1857 yhdysvaltalainen kirjailija -
Herman Melville kävi kaupungissa, jota hän kuvaili ”kasaksi kuivia kiviä”,
missä ”maahan muuttaneet juutalaiset ovat kuin kärpäsiä, -
jotka ovat ottaneet pääkallon asunnokseen”.
Se oli kolkkoa maata.
Niin juutalaiset kuin arabit, -
olivatpa he kristittyjä tai muslimeja, elivät ehdottomassa köyhyydessä.
Vanhakaupunki oli täynnä almujen varassa eläviä juutalaisia.
Varakas brittipankkiiri sir Moses Montefiore -
tyrmistyi heidän elinoloistaan. Hän päätti auttaa.
Vuonna 1855 hän osti ensimmäisenä juutalaisena maata Palestiinasta.
Hän osti kaksikymmentäviisi eekkeriä appelsiinilehtoja Jaffasta.
Viisi vuotta myöhemmin hän käänsi katseensa Jerusalemiin.
Hän osti kaupungin kuvernööriltä palan maata muurien ulkopuolelta.
Herman Melville kuvaili kauppaa näin:
”He kynivät hänet surutta. Veloittivat valtavia summia kaikesta.”
Ongelmana ei ollut valmiiksi rakennettu maa. Tyhjää maata riitti.
He eivät myyneet juutalaisille. Jo silloin asia oli niin.
Montefiore osti maata muurin ulkopuolelta ja alkoi rakentaa sinne.
Hän suostutteli juutalaiset muuttamaan sinne.
Hän rakensi yhteisön nimeltä ”Mishkenot Sha’ananim”.
Se tarkoittaa ”Rauhan asuinpaikkoja”.
Hän otti nimen profeetta Jesajan sanoista:
”Minun kansani on asuva rauhan majoissa, -
turvallisissa asuinpaikoissa, huolettomilla leposijoilla.”
Se oli Palestiinan ensimmäinen juutalaisasutus.
Juutalaiset muuttivat sinne vastahakoisesti Vanhastakaupungista.
Yöt he nukkuivat muurien sisällä, sillä he pelkäsivät arabirosvoja.
Montefiore lahjoitti suuria summia juutalaisten koulutukseen ja -
työpaikkojen luomiseen, jotta he voisivat elättää itsensä.
Hän rakensi myös tuulimyllyn kasvattamaan ruokavarastoja.
Koko Jerusalemissa ei ollut ainuttakaan leipomoa.
Jos tahtoi leipää, sitä piti leipoa kotona.
Mistä saisi jauhoja? Yksikään kauppa ei myynyt jauhoja.
Myllyäkään ei ollut jauhontekoon, joten hän rakensi myllyn.
Montefioren tuulimylly on yhä pystyssä.
Hänen rakentamansa kylä on nyt arvostettu asuinalue: -
Jemin Moshe, joka tarkoittaa ”Mooseksen oikeaa kättä”.
Noin 20 vuotta Montefioren Jerusalemin työn jälkeen -
toinen eurooppalaispankkiiri rakensi juutalaisten maanviljelijäyhteisön -
Välimeren rannalle.
RISHON LE-TSIJON
Vuonna 1882 seitsemäntoista itäeurooppalaista perhettä -
perusti kylän Palestiinan länsirannikolle.
Sen nimi on Rishon Le-tsijon, joka tarkoittaa ”Ensimmäiset Siionissa”.
Nimi tuli Jesajan kirjan jakeesta: -
”Minä ilmoitin ensimmäisenä Siionille: ’Katso, tässä ne ovat!’”
Rishon todella oli ensimmäisten asioiden kaupunki.
Vuonna 1883 nuori kirjailija kirjoitti runon nimeltä ”Hatikva” eli ”Toivo”.
65 vuotta myöhemmin siitä tuli Israelin valtion kansallishymni.
Israelin ensimmäisen lipun malli suunniteltiin siellä vuonna 1885 -
ja vuonna 1889 rakennettiin Palestiinan -
ensimmäinen täysin hepreankielinen koulu.
Mutta vaikka kulttuuri kukoisti, maatalous oli haaste.
Siirtolaiset toivoivat Euroopalta apua.
He saivatkin sitä ranskalaisparoni Edmond de Rothschildiltä.
He huomasivat, ettei siellä voi kasvat- taa mitään. Maa oli hiekkadyynejä.
Omenapuut ja vehnä eivät kasva hiekassa.
Jos istutti jotakin, niin vaikka se olisi versonut, -
ensimmäinen hiekkamyrsky tappoi kasvin.
Lopulta Rothschild sanoi: ”He eivät onnistu tuolla tavalla.”
Paroni Rothschild auttoi perustamaan sitruslehdon, -
jossa juutalaiset ja arabit työskentelivät rinta rinnan.
Hän antoi heille viiniköynnöksiä viinitarhastaan Ranskassa, -
maineikkaasta Chateau Lafitesta.
Hän lähetti myös omia asiantuntijoitaan valvomaan kasvua.
Viiniköynnökset menestyvät hiekassa.
He alkoivat kasvattaa viiniköynnöksiä ja tehdä viiniä.
Ihmeellistä oli se, että viini oli Rothschildin viiniä -
Rothschildin köynnöksistä, -
ja siitä tuli erityisen hyvää viiniä.
Yhtäkkiä he saivat ensimmäisen onnistumisensa.
Vain kahdeksantoista vuotta myöhemmin, -
Carmelin viini voitti kultaa Pariisin maailmannäyttelyssä.
Nykyään Rishon Le-tsijon on Israelin neljänneksi suurin kaupunki, -
ja Carmelin viiniä myydään yli neljässäkymmenessä maassa.
Paroni Rothschild sanoi:
”Ilman minua sionistit eivät olisi voineet tehdä mitään.
Mutta ilman sionisteja minun työni olisi kuollut.”
Rishon Le-tsijonista pohjoiseen nousi toinen kaupunki Välimeren dyyneillä.
Siitä tuli myöhemmin israelilaisen innovaation keskus -
ja juutalaisvaltion ensimmäinen moderni kaupunki.
TEL AVIV
Vuonna 1906 juutalaissiirtolaiset ostivat kuusikymmentä palstaa maata
Välimeren rannikolta, Jaffan pohjoispuolelta.
Kolme vuotta myöhemmin vuonna 1909 -
kuusikymmentäkuusi juutalaisperhettä kokoontui hiekkadyynille -
jakamaan maan simpukankuoriarpajaisilla.
Kuoriin kirjoitettiin sukunimet ja palstojen numerot, -
ja ne vedettiin sattumanvaraisesti arpalaatikosta.
Näin Tel Avivin kaupunki syntyi, joka sai nimensä Theodor Herzlin kirjan -
Vanha-Uusi Maa hepreankielisestä nimestä.
Siihen kohtaan, jossa siirtolaiset seisoivat, -
rakennettiin Tel Avivin museo, -
missä juutalainen kansa julisti itsenäisyytensä.
JNF antoi suurimman lainan Tel Avivin perustajille.
Sen jälkeen nämä saattoivat ostaa maata ja rakentaa taloja.
JNF oli tärkeimpiä instituutioita -
maan rakentamisessa ja valmistele- misessa valtion perustamista varten.
Valtio ei synny yhdessä päivässä.
Se tarvitsee paljon etukäteisvalmistelua.
Olipa Israelin maa varakkaiden suojelijoiden ostamaa -
tai pienillä lahjoituksilla ostettua, -
Monet juutalaiset uskovat, että sopimuskirja maan omistuksesta -
on kirjoitettu jo tuhansia vuosia sitten.
Raamattu on sopimuskirjamme, tämän maan omistuskirjamme.
JNF:n ajatus on peräisin Raamatusta: Israelin maa kuuluu Jumalalle.
Sionismi oli juutalaiskansallinen liike.
Juutalaiskansallista liikettä ilman vahvoja juuria Raamattuun -
ei voi olla olemassa.
Juutalaisten itsenäisyysaatteen kukoistaessa -
heille luvattiin oma maa Palestiinasta.
Seuraavassa jaksossa kuulemme miten kemisti -
onnistui saamaan hankkeelle suurvallan tuen.
On mahtavaa saada totuudenmukaista tietoa -
historiallisista tapahtumista.
Paljon kuulee valheita siitä kenelle Palestiina kuuluu, Israelin synnystä, -
mitkä kansat elivät missäkin.
Tämä on evankeliumin historiaa.
Tästä on hyötyä synagogille, seurakunnille, meille kaikille, -
sillä meidän on kuultava totuus.
Tauon jälkeen vastaamme kysymyksiinne.
Tracey kysyy "Mitä eroa on omalla- tunnolla ja Pyhällä Hengellä?".
Pian vastaamme tähän ja muihin kysymyksiin.
Menkää siis ja tehkää kaikki kansat minun opetuslapsikseni ...
Alussa loi Jumala taivaan ja maan.
Ja kaikki oli hyvin. Jumala loi meidät yhteyteensä.
Elämään yhdessä perheenä.
Hän rakastaa jokaista kansaa, heimoa ja ihmistä.
Käännyimme Hänen luotaan. Syntimme erottaa meidät Hänestä.
Hän ei ole unohtanut meitä. Jeesus tuli taivaasta luoksemme.
Hänet ristiinnaulittiin syntiemme vuoksi.
Hän nousi kuolleista ja elää tänään.
Jeesus palaa takaisin. Sitä me odotamme.
Siihen saakka jaamme Jumalan rakkautta englanniksi, -
saksaksi, portugaliksi, jaavan kielellä.
Jotta jokainen voisi oppia tuntemaan Jeesuksen.
Tämä on tehtävämme - intomme - tulevaisuutemme.
CBN 50 VUOTTA
On kiva saada kysymyksiänne, ja niihin vastamme nyt.
Ensimmäiseksi Traceyn kysymys -
"Mitä eroa on omallatunnolla ja Pyhällä Hengellä?
Mistä erotan mikä on Pyhän Hengen puhetta?
Raamatun mukaan ne, jotka ovat harjaannuttaneet aistinsa, -
erottavat hyvän pahasta. Tätä tulee harjoitella.
Omatuntomme on se, mitä olemme oppineet ja kokeneet.
Jos tiukat vanhemmat sanovat, että leivän syöminen on syntiä, -
pian huomaa omantunnon soimaavan leivän syömisestä.
Omatuntomme muodostuu siitä, mitä meille opetetaan, -
Pyhä Henki on Jumalan henki, joka puhuu henkeemme.
Ne jotka harjaannuttavat aistinsa, erottavat hyvän pahasta.
On harjaannuttava Pyhän Hengen äänen kuulemiseen.
Omantunnon kanssa on oltava varovainen.
Jos on saanut hyvän kasvatuksen, -
saanut Raamatun mukaista opetusta hyviltä vanhemmilta, -
silloin omatunto on hyvä opas.
Jos omatunto on liian salliva, saattaa hyväksyä mitä tahansa.
"Se on vain seksiä, mikä ettei."
Liian herkkä omatunto taas saa ajattelemaan, -
että yksi väärä sana vie helvettiin. Se ei ole Pyhän Hengen puhetta.
Muistatko 70-luvulta kirjan "Jumalan läsnäolon harjoitus".
Se vaikutti monien elämään.
Se oli muistaakseni Veli Laurentiukselta, munkilta.
Jumalan läsnäoloa voi harjoitella, mutta Raamatun mukaan -
ne jotka harjaannuttavat aistinsa, erottavat hyvän pahasta.
Karla "Isoäitini kuoli muutama kuukausi sitten.
Hän pääsi Jeesukseen uskovana taivaaseen.
Näkeekö hän minut, kun ajattelen häntä ja itken?
Voiko hän rukoilla puolestamme?
Minä voin rukoilla Jeesuksen nimessä en poisnukkuneilta.
Onko totta, etteivät kuolleet tiedä meidän maailmastamme?
Kun kuulen sanottavan, että isoäiti valvoo ja auttaa meitä taivaasta,-
tulen siitä surulliseksi.
Olet oikeassa. En usko isoäitisi näkevän tänne.
En usko Jumalan antaneen sitä taitoa kuolleille.
Taivaassa tiedetään mitä täällä tapahtuu.
Raamattu ei kerro tästä tarkasti, -
joten en halua antaa tarkkaa vastausta, joka ei nojaa Raamattuun.
Parhaan ymmärrykseni mukaan -
Pyhän Henki, Jeesus ja enkelit valvovat meitä.
Raamatun sanoin "meillä on suuri pilvi todistajia ympärillämme".
Todistajat ovat meitä ennen kuolleita,-
heidän todistuksensa, elämänsä ja esimerkkinsä meille.
Chelsea "Olen vasta tullut uskoon. Kun aloin käydä seurakunnassa, -
lukea Raamattua ja yritin päästä lähemmäs Herraa, -
mieleeni on tullut huonoja ajatuksia Jumalasta ja Jeesuksesta."
Yritän torjua näitä ajatuksia mutta mikään ei ole auttanut.
Nämä ajatukset vaivaavat minua ja pelkään suututtavani Jumalan.
Ei Jumala siitä suutu, Hän rakastaa sinua.
Olet nuoren elämäsi ajan, 16, 17, 18 vuotta.
Kertooko hän ikäänsä? - Sitä hän ei kerro.
Sanotaan 19 vuotta elämästäsi olet kuulunut paholaiselle.
Hän on antanut sinulle kaikenlaisia ajatuksia, joiden mukaan -
olet ehkä tehnyt tai ajatellut.
Nyt olet uusi luomus Jeesuksessa.
Vanhat asiat eivät ole kadonneet, niille on käännettävä selkänsä.
Tulee panna pois vanha ihminen ja pukea päälle uusi.
Tämä ottaa aikaa. Älä murehdi vaan pidä katseesi Herrassa.
2. Kor. 3:18 "Mutta me kaikki, jotka peittämättömin kasvoin -
katselemme Herran kirkkautta kuin kuvastimesta, -
muutumme saman kuvan kaltaisiksi kirkkaudesta kirkkauteen".
Kun pidämme katseen Hänessä, muutumme Hänen kaltaisikseen.
Se ei tapahdu hetkessä, vaan se on prosessi.
Uudestisyntynyt käy läpi pyhitysprosessin.
Yhtenä päivänä tulemme kirkastetuiksi, -
päästessämme Herran luo.
Shawn kirjoittaa "Onko terve avio- liitto mahdollinen ei-uskovan kanssa?
Mieheni on saanut katolilaisen kasvatuksen, -
mutta hän pitää juomisesta ja marihuanan poltosta.
Olemme molemmat olleet huumeriippuvaisia ja -
taistelen asian kanssa edelleen.
Rakastamme toisiamme, meillä on tytär ja odotan toista lasta.
Pelkään eroavien mielipiteidemme haittaavan suhdettamme.
2. Kor. 6:14 "Älkää antautuko kantamaan vierasta iestä -
yhdessä uskottomien kanssa;"
Siinä kaksi maailmankatsomusta kohtaavat ja siitä syntyy riitaa.
Teillä on hyvä liitto. Rakastat miestäsi.
Jos uskosta osaton haluaa, hän jääköön.
Hänet saa kääntymään Jumalan puoleen jumalallisella käytöksellä.
Jatka puolisosi puolesta rukoilemista ja rakasta häntä.
Ihmisten tulee ymmärtää, että uskosta osattoman naidessaan, -
Billy Grahamia lainatakseni "ottaa paholaisen appiukokseen".
Toisen erilainen usko tekee liitosta vaikean.
Olette pärjänneet tähän asti, joten rakasta miestäsi edelleen ja -
jatka kasvuasi Herrassa.
Hän tulee suhteeseenne, kun rukoilet.
Esimerkilläsi saat miehesi haluamaan mitä sinulla on.
Näin voitat hänet Herralle.
Aikamme on lopussa. Kiitos lähettämistänne kysymyksistä.
Etelä Afrikkalainen nainen, Thoko -
käytti puolet päivästä veden hakuun.
Se aika oli pois työn teosta ja lapsenlapsen huolehtimisesta.
Näen miten hänen molemmat ongelmat ratkesivat.
Thoko asuu lapsenlapsensa kanssa kuivalla maaseudulla Etelä-Afrikassa.
Elämä oli raskasta, kun vettä ei saanut läheltä.
Joella pesin vaatteet ja hain sieltä juomavettä.
Lehmät ja muut eläimet joivat samasta joesta.
Pitkä vedenhaku matka vie aikaa liiketoimilta.
Ansaitsin elantoni kutomieni mattojen myynnillä.
Vedenhaku vei puolet ajastani.
Thoko tuli hädin tuskin toimeen.
Lapsenlapseni ei ymmärtänyt, miksi piti välillä olla nälässä.
Se sai minut surulliseksi.
Ongelmasta kuullessaan CBN kaivoi heidän pihaansa kaivon.
Hän tanssi ilosta.
Naapuritkin iloitsivat, sillä nyt hekin saivat puhdasta vettä.
Olin hyvin onnellinen.
Minun ei tarvinnut enää hakea likaista vettä pitkän matkan takaa.
Nyt Thokolla on aikaa valmistaa ja myydä mattoja.
Liiketoimeni sujuvat, eikä lapsi enää mene nälkäisenä nukkumaan.
Kiitos CBN avustanne.
Kiitättekö aamuisin Jumalaa puhtaasta vedestä?
Ymmärrättekö sen merkityksen? Se on meille itsestäänselvyys.
Kylpyhuoneessa saa hanaa kääntämällä puhdasta vettä.
On hämmästyttävää, että sadattuhannet naiset -
käyttävät hänen tavoin puolet päivästään veden hakuun.
Ja he saavat vain likaista vettä, jossa on kaikenlaisia loisia.
Puhdas vesi on elämää antavaa.
Voimme auttaa ainakin muutamia varojemme mukaan.
Ilo tuottaa toimintaa. Se on viehättävää.
Se aloittaa ketjureaktion. Tuottaa tyytyväisyyttä.
Ilo saa minut liikkumaan ja pidän siitä.
Tanssin, koska olen iloinen.
Liikun, koska tunnen sen.
Ilo on sydämessä.
Tanssin, koska tunnen sen.
Liikun, koska tunnen sen.
Ilo on sydämessä.
Luemme joitain saamiamme rukousvastauksia rohkaisuksi.
Camillella oli kananmunan kokoiset kyhmyt -
sekä rinnassa että kainalossa. Ne haittasivat käden käyttöä.
Huhtikuun 29. päivä hänen miehensä soitti rukouspuhelimeemme.
Kolmessa päivässä kyhmyt katosivat. He kiittävät Jumalaa parantumisesta.
Rukouspalvelijoita ei näy ohjelmissa, mutta he vastaavat puheluihin.
He keskustelevat ja rukoilevat ihmisten kanssa.
He ovat yhteydessä Herraan ja Hän vastaa rukouksiin.
Mary Ohiosta kärsi vatsa- sekä rintakivuista vuosia.
Magneettikuvista selvisi, että hänellä oli leikkausta vaativa palleatyrä.
Mary ei halunnut mennä leikkaukseen -
vaan soitti Klubi 700 rukouspuhelimeen.
Kipu hävisi eikä ole palannut. Ilmeisesti palleatyrä parani.
Meillä on vielä hetki aikaa, joten rukoillaan yhdessä.
Liitämme kätemme ja uskomme Jumalaan.
Isä, pyydämme Jeesuksen nimessä, että kosketat ihmisten elämiä.
Kosketa kaikkia katsojiamme, kuule ja vastaa heidän rukouksiinsa.
Kosketa, paranna, nosta heitä Jeesuksen nimessä. Aamen.
Siinä kaikki tänään.
Päätämme Psalmin 41 sanoihin -
"Autuas se, joka vaivaista holhoo!"
"Herra tukee häntä tautivuoteessa; -
hänen sairasvuoteensa sinä peräti muutat."
Muistakaa, että rukouspuhelimeemme voi soittaa ympäri vuorokauden.
Usein kannamme taakkaa menneisyydestä.
Se vaikuttaa kaikkeen elämässämme.
Se estää meitä löytämästä todellista onnea.
Jumala ei tarkoittanut meitä elämään näin.
Voit vapautua taakastasi. Jumalan anteeksianto muuttaa elämän.
Soita meille.
Kaipaatko kuuntelijaa?
Rukouspalvelijat ja sielunhoitajat päivystävät puhelinlinjoilla.
Soita rukouspuhelimeemme.
Suomennos: Maija Tuukkanen ja Annukka Eskola